Diari Oficial de la Generalitat Valenciana


Sumari del DOGV 4702, del 01-03-2004 (2004/1617)

Notificació a Abderrazar Mouqtadir. Referència número R-138/2003.
-----------------------------------------------------------------

### Dades del document

Número de DOGV
:   4702

Data del DOGV
:   01-03-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1617


Organisme emissor
:   Conselleria de Territori i Habitatge

Tipus de document
:   Anunci

Notificació a Abderrazar Mouqtadir. Referència número R-138/2003. [2004/Q1617]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Abderrazar Mouqtadir, carrer de Luis Lamarca, 44, 1a (46075 València), la resolució del recurs d'alçada amb el número de referència interna R-138/2003.
  
Resolució
  
Examinat el recurs d'alçada formulat per Abderrazar Mouqtadir contra resolució denegatòria del visat i del finançament qualificat per a l'adquisició d'un habitatge ja existent (VEX) número 46/1T/2372/2002/250.
  
Antecedents de fet
  
1. Abderrazar Mouqtadir i Saida Elzhari, adquirents d'un habitatge lliure en segona o posterior transmissió, mitjançant escriptura de compravenda de data 10 d'abril de 2002, van presentar en el Servei Territorial d'Arquitectura i Habitatge de València, sol·licitud de visat i de finançament qualificat el dia 3 d'octubre de l'any esmentat.
  
2. Examinada la documentació aportada i finalitzada la instrucció de l'expedient, mitjançant escrit de data 12 de desembre de 2002, el Servei Territorial d'Arquitectura i Habitatge de València va informar els interessats dels motius que servirien de base a la proposta de resolució desestimatòria de la seua sol·licitud, i amb caràcter previ a redactar la mencionada proposta, els va concedir tràmit d'audiència de l'expedient (art. 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, BOE de 27 de novembre de 1992), a fi que pogueren aportar, en el termini de 15 dies naturals, les al·legacions i els documents que estimaren pertinents en defensa dels seus interessos.
  
Segons consta en el revers del justificant de recepció que consta en l'expedient aquesta dita notificació es va rebre en data 2 de maig de 2003.
  
3. Vist l'expedient, transcorregut el termini concedit sense que pels interessats es presentaren al·legacions i/o cap documentació en la seua defensa, el cap del Servei Territorial, en data 10 de març de 2003, va dictar resolució denegant el visat com també el finançament qualificat sol·licitada per incompliment del que disposa l'article 25.c del Reial Decret 1/2002, d'11 de gener, i l'article 5.4 del Decret 92/2002, de 30 de maig, del Govern Valencià, en haver transcorregut més de quatre mesos entre la formalització de l'escriptura de compravenda i la sol·licitud del visat d'aquesta per l'òrgan competent.
  
4. Contra la citada resolució, Abderrazar Mouqtadir interposa recurs d'alçada en temps i forma, amb les al·legacions que consten en aquest i que es donen ací per reproduïdes en nom de la brevetat.
  
Fonaments de dret
  
1. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 210/2001, de 18 de desembre, del Govern Valencià (DOGV núm. 4.165, de 10 de gener de 2002).
  
2. El que disposen els articles 107, 110, 114 i 115 de la LRJAP i PAC, quant a l'admissió i tramitació del recurs d'alçada.
  
3. L'article 25.2.c del Reial Decret 1/2002, d'11 de gener, sobre mesures de finançament d'actuacions protegibles en matèria d'habitatge del Pla 2002/2005, i l'article 5 del Decret 92/2002, de 30 de maig, del Govern Valencià, sobre actuacions protegibles en matèria d'habitatge i sòl per al període 2002/2005, exigeixen per a sol·licitar el finançament qualificat que, entre la celebració del contracte d'opció de compra, compravenda o formalització de l'escriptura si és procedent, i la sol·licitud del visat d'aquests per l'òrgan competent, no hagen transcorregut més de quatre mesos.
  
Per la seua banda, l'article 47 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, disposa que: «Els termes i terminis establits en aquesta o altres lleis, obliguen les autoritats i el personal al servei de les administracions públiques competents per a la tramitació dels assumptes, com també als interessats en aquests».
  
4. En l'expedient administratiu consta acreditat que l'escriptura de compravenda va ser atorgada per Mercedes Carrasco Martínez a favor d'Abderrazar Mouqtadir i Saida Elzhari, davant de Joaquín V. Tenas Segarra, notari del Col·legi de València, el dia 10 d'abril de 2002, i que la sol·licitud de visat i finançament qualificat va ser presentada en el Servei Territorial d'Arquitectura i Habitatge de València, en data 3 d'octubre de l'any esmentat.
  
En el cas que ens ocupa, la concessió d'ajudes per a adquisició d'habitatge constitueix una activitat reglada a la qual ha de subjectar-se l'activitat administrativa, no sent possible que s'admeta la presentació de la sol·licitud d'aquestes fora del termini establit, sense causa degudament justificada, perquè això vulneraria el principi d'igualtat en l'aplicació de la norma i faria de millor condició als adquirents enfront de la resta de sol·licitants que han complit la totalitat de requisits exigits i amb la diligència que suposa la presentació en termini de la petició de les ajudes econòmiques interessades.
  
Per tot el que s'ha exposat, no desvirtuant allò que ha adduït el recurrent el contingut de la resolució impugnada, correspon confirmar-la.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per Abderrazar Mouqtadir contra la Resolució del Servei Territorial d'Arquitectura i Habitatge de València, de data 10 de març de 2003, que queda confirmada.
  
Contra la present resolució que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que puga exercir qualsevol altre recurs que estime oportú.